Nyeste Skilderie af Kiøbenhavn, 1819-10-26
Her kunde nu maaskee mange, som give sig udfor Philosopher, falde paa at sige, "at en retskaffen Mand aldrig kan blive lastefuld, eller en sædelig overgiven, og at den, der eengang har lært noget af de Ting, der kunne læres, aldrig kan tabe denne Kundskab."Men jeg er, siger Jenophon, af en ganske anden Mening i denne Sag. "Jeg seer jo, at ligesom Legemets Færdigheder glemmes og tabes, naar man ikke over Legemet, saaledes glemme og tabe de, der ikke øve deres Sjæle, Sjælens Færdigheder; de kunne hverken udrette, hvad de skulde, ikke heller afholde sig fra det de burde." Og ligesom Critias og Alcibiades, da de ophørte at være Socrates Lærlinger, glemte eller ei mere agtede paa de dem givne Paamindelser og Veiledning til Dyds og Retsindigheds Udøvelse, mon ikke det selvsamme skeer den Dag i Dag, naar unge Mennesker slupne ud af Skolen og unddragne al Tvang og Tilsyn have faaet fri Raadighed over Tidens Brug og Anvendelse? Efter Platos Udsagn skal Socrates og have lært dersom Børn af Naturen vare gode, saa behøvede man kuns at indsperre dem, for at beholde dem gode, men saaledes forholder det sig ikke, ei heller gjør den blotte Underviisning Menneskene gode; det indtræffer og det ei sjeldent, at rige Folks Børn, som have de bedste Læremestere geraade paa Afveie; et fromt og retsindigt Hjerte er en Gave, som man maa anraabe og bede Gud om. S. Seilers Skrift von Versohnungstode Christi, 2ter Theil, Pag. 188. Nogle meene, at naar gode og velskrevne Bøger, der skildre Dyden og Lasten fra deres rette Side med alle deraf flydende gode og sørgelige Følger, bleve givne Ungdommen i Hænder, da vilde et saadant Middel kraftig bidrage til at standse Sædernes Fordærvelse. Men de, som forvente saa store Fordeele af gode Skrivters Læsning, have neppe skuet den Sag fra sin rette Synspunkt. Et er det at læse veiledende Regler og anprisende Opmuntringer til Dyd og Sædelighed; et Andet at bringe samme i Udøvelse. Da Cicero havde sendt sin Søn til Athenen for der at høre Forelæsninger hos den navnkundige og lærde Philosoph Cratip, skrev han sit lærerige Skrivt om Pligterne og tilstillede Sønnen samme, havende iblant andet dermed til Hensigt at danne ham til et dueligt og sædeligt Menneske; men denne Hensigt blev ei opnaaet; efter Ciceros Død geraadede Sønnen meer og meer paa Afveie, og slog sig omsider til Drik, og det i en saa høi Grad, at han paa nogle faa Øieblikke kunde udtømme 2de Pocaler Viin, der efter nogles Beregning udgjør saa meget som 6 Kander dansk Maal. Herom kan læses Rachels Udgave af bemeldte Skrivt med hosføiet Commentær over den 1ste Bog 1ste Cap. Og ligesom Oldtidens Historie fremstiller mangfoldige Exempler paa deslige, der, uagtet de i de yngre Aar have faaet en god og passende Opdragelse, dog have taget galt og forkeet afstæd, saa finder man og Exempler herpaa i de nyere Tider. Saaledes fortæller Archenholz i sin Udsigt over det brittiske Folks Historie, paa Dansk udgivet af nu afdøde Professor Smith, 1ste Bind, S. 308. Bechford, den eeneste Søn af en patriotisk Fader, arvede i Aaret 1770 en Formue af 30,000 Pund Sterling aarlig Jndkomst, havde faaet en ypperlig Opdragelse, og besøgt de vigtigste Lande i Europa under Brydones Anførsel.